**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts paredz no valsts budžeta programmas 02.00.00 “Līdzekļi neparedzētiem gadījumiem” piešķirt 69 256,40 *euro* Zemkopības ministrijai (Lauku atbalsta dienestam), lai dzīvnieku īpašniekam nodrošinātu zaudējumu kompensāciju izmaksu par piespiedu kārtā nogalinātajām un iznīcinātajām dējējvistām un pārtikas olām. Ministru kabineta 2005. gada 15. marta noteikumu Nr.177 “Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā” (turpmāk – noteikumi Nr.177) 9.4. apakšpunktā noteikts, ka Lauku atbalsta dienests (turpmāk – LAD) 90 dienu laikā pēc dzīvnieku īpašnieka iesnieguma saņemšanas izmaksā kompensāciju, to pārskaitot uz dzīvnieku īpašnieka norādīto bankas kontu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Veterinārmedicīnas likuma 38. panta pirmās daļas 3.punkts.  Ministru kabineta 2018. gada 17. jūlija noteikumu Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” (turpmāk – noteikumi Nr. 421) 43. punkts un noteikumi Nr. 177. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Veterinārmedicīnas likuma 38. panta pirmās daļas 3. punktā noteikts, ka dzīvnieku īpašniekam ir tiesības saņemt zaudējumu kompensāciju par putnu salmonelozes (*S. eneteritidis, S. pullorum, S. gallinarum, S. typhimurium, S. virchow, S. infantis, S. hadar*) apkarošanas laikā iznīcinātajiem jaunputniem vai pieaugušiem putniem, iznīcinātajām olām, kas paredzētas patēriņam cilvēku uzturā un inkubēšanai, produktiem, kas paredzēti patēriņam cilvēku uzturā. Noteikumi Nr. 177 nosaka kārtību, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošo dzīvnieku infekcijas slimību apkarošanas laikā.  Mājputnu īpašniekam SIA “Nīckrasti” radās zaudējumi, savā ganāmpulkā apkarojot putnu salmonelozi – piespiedu kārtā nokaujot un nogalinot 24 880 dzīvnieku un iznīcinot 320 650 pārtikas olu. Ministru kabineta 2007. gada 6. novembra noteikumos Nr. 741 “Noteikumi par kārtību, kādā kontrolē un apkaro salmonelozi un citas ar pārtikas produktiem pārnēsājamas infekcijas slimības mājputnu ganāmpulkos, kas paredzēti pārtikas produktu iegūšanai nelielā apjomā un tiešai piegādei galapatērētājam” (turpmāk – noteikumi Nr. 741) ir noteikti salmonelozes ierosinātāju apkarošanas pasākumi mājputnu ganāmpulkos. Noteikumu Nr. 741 30. punktā noteikts, ka ar Pārtikas un veterinārā dienesta (turpmāk – PVD) amatpersonas atļauju mājputnus no slimības skartās mītnes drīkst nosūtīt uz kautuvi. No šiem putniem iegūto gaļu pēc veterinārās ekspertīzes atzinuma (ja tā neaizliedz gaļu izmantot pārtikas produktu ražošanai) izplata pēc termiskas apstrādes, kas iznīcina infekcijas slimības ierosinātāju. PVD ir atļāvis SIA “Nīckrasti” nosūtīt putnus nokaušanai putnu kautuvē Zaklad Drobiarski Lech Drob Sp. Z.o. o. Polijā. Piespiedu kārtānokautas 9030 dējējvistas līdz 33 nedēļuvecumam un 8170 dējējvistas līdz 78 nedēļu vecumam, bet pārējās dējējvistas piespiedu kārtā nogalinātas novietnē un iznīcinātas.  Ievērojot Veterinārmedicīnas likumā un noteikumos Nr. 177 noteikto, jāizdod Ministru kabineta rīkojums, kas nosaka kompensācijas izmaksu dzīvnieku īpašniekam, lai segtu zaudējumus, kas dzīvnieku īpašniekam radušies putnu salmonelozes apkarošanas laikā.  Saskaņā ar noteikumiem Nr. 421 valsts iestāde iesniedz pieprasījumu, t.i., tiesību akta projektu, Ministru kabinetā. Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojuma projekts) ir sagatavots atbilstoši noteikumu Nr. 421 prasībām.  Kompensācijas lauksaimniecības dzīvnieku īpašniekam izmaksās LAD pēc naudas līdzekļu saņemšanas no valsts budžeta programmas 02.00.00 “Līdzekļi neparedzētiem gadījumiem”.  Rīkojuma projekts paredz Zemkopības ministrijai (turpmāk – ZM) nodrošināt, lai valsts budžetā daļēji tiktu atgūti līdzekļi par dzīvnieku īpašniekam izmaksātajām kompensācijām par piespiedu kārtā nogalinātajiem dzīvniekiem. Saskaņā ar **Eiropas Parlamenta un Padomes 2014. gada 15. maija Regulu (ES) Nr.652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr.178/2002, (EK) Nr.882/2004 un (EK) Nr.396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr.1107/2009 un atceļ Padomes Lēmumus 66/399/EEK, 76/894/EEK un 2009/470/EK,** (turpmāk – r**egula Nr. 652/2014) un dokumentu SANTE/VP/2020/LV/SI2.823612 “Grant Decision approving national programmes and associated funding”** Eiropas Komisijas (turpmāk – EK) noteiktais limits par dējējvistu ir 4,40 *euro* un par pārtikas olu – 0,08*euro*, bet vidējā pieņemtā reālā vienības cena dējējvistai 2,67 *euro* un pārtikas olai – 0,06 *euro.* Pēc fiksēto griestu piemērošanas, ja tie ir piemērojami, līdzfinansējuma likme ir 75%, un 2020. gada EK pieņemtais budžeta piešķīrums kompensācijām par nogalinātām vai nokautām dējējvistām ir 30 037,50 *euro* un par iznīcinātām pārtikas olām – 4950,00 *euro.*  Rīkojuma projekta pieņemšana problēmu atrisinās pilnībā. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests, Lauku atbalsta dienests, Zemkopības ministrija |
| 4. | Cita informācija | Noteikumu Nr. 177 9.4. apakšpunktā noteikts, ka kompensācija dzīvnieku īpašniekam jāizmaksā 90 dienu laikā pēc dzīvnieku īpašnieka iesnieguma saņemšanas. Iesniegums no dzīvnieku īpašnieka SIA “Nīckrasti” saņemts 2020. gada 20. oktobrī. Kompensācijas izmaksas termiņš ir 2021.gada 19. janvāris. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa ir lauksaimniecības dzīvnieku īpašnieks SIA “Nīckrasti”. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts paredz izmaksāt lauksaimniecības dzīvnieku īpašniekiem 69 256,40 *euro*. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | 2020. gads | | Turpmākie trīs gadi (*euro*) | | | | | |
| 2021. gads | | 2022. gads | | | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam | |
| 1 | 2 | 3 | 4 | 5 | 6 | 7 | 8 | |
| 1. Budžeta ieņēmumi | 0 | 0 | 0 | 34 987 | 0 | 0 | 0 | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 34 987 | 0 | 0 | 0 | |
| 1.2. valsts speciālais budžets | 0 | 0 | 0 | 0 | 0 | 0 | 0 | |
| 1.3. pašvaldību budžets | 0 | 0 | 0 | 0 | 0 | 0 | 0 | |
| 2. Budžeta izdevumi | 0 | 69 256 | 0 | 0 | 0 | 0 | 0 | |
| 2.1. valsts pamatbudžets | 0 | 69 256 | 0 | 0 | 0 | 0 | 0 | |
| 2.2. valsts speciālais budžets | 0 | 0 | 0 | 0 | 0 | 0 | 0 | |
| 2.3. pašvaldību budžets | 0 | 0 | 0 | 0 | 0 | 0 | 0 | |
| 3. Finansiālā ietekme | 0 | –69 256 | 0 | 34 987 | 0 | 0 | 0 | |
| 3.1. valsts pamatbudžets | 0 | –69 256 | 0 | 34 987 | 0 | 0 | 0 | |
| 3.2. speciālais budžets | 0 | 0 | 0 | 0 | 0 | 0 | 0 | |
| 3.3. pašvaldību budžets | 0 | 0 | 0 | 0 | 0 | 0 | 0 | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +69 256 | 0 | 0 | 0 | 0 | 0 | |
| 5. Precizēta finansiālā ietekme | X | 0 | 0 | 0 | 0 | 0 | 0 | |
| 5.1. valsts pamatbudžets | 0 | 0 | 0 | 0 | |
| 5.2. speciālais budžets | 0 | 0 | 0 | 0 | |
| 5.3. pašvaldību budžets | 0 | 0 | 0 | 0 | |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ar rīkojuma projektu tiek paredzēta kompensācijas izmaksa SIA “Nīckrasti” 69 256,40 *euro* apmērā, t.sk. 50 017,40 *euro* par piespiedu kārtā nogalinātajiem un iznīcinātajiem 24 880 dzīvniekiem un 19 239,00 *euro* par 320 650 iznīcinātām pārtikas olām. Atbilstoši PVD inspektora aktā Nr. 64-20/9 (dzīvnieku īpašniece iepazinusies 2020. gada 14. oktobrī) norādītajai informācijai SIA “Nīckrasti” piespiedu kārtā nogalinātas un iznīcinātas 1770 dējējvistas līdz 33 nedēļu vecumam, 5910 dējējvistas līdz 78 nedēļu vecumam un 320 650 pārtikas olas, bet 9030 dējējvistas līdz 33 nedēļu vecumam un 8170 dējējvistas līdz 78 nedēļu vecumam piespiedu kārtā nokautas *Zaklad Drobiarski Lech Drob Sp. Z.o. o.* putnu kautuvē Polijā.  Kompensācijas aprēķins ir šāds:  10 800 dējējvistas līdz 33 nedēļu vecumam x 3,56 *euro* = 38 448,00 *euro*  14 080 dējējvistas līdz 78 nedēļu vecumam x 0,90 *euro* = 12 672,00 *euro*  320 650 pārtikas olas (vista) x 0,06 *euro* = 19 239,00 *euro*  Saņemtā atlīdzība par kautuvei nodotajām vistām ir 1102,60 *euro.*  Noteikumu Nr.177 2. pielikumā ir norādīts kompensācijas apmērs par katru dzīvnieku sugu un kategoriju. Tā kā aktā par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, PVD inspektors atzīmējis norādi par kompensācijas nesamazināšanu, dzīvnieku īpašniekam pienākas kompensācija 69 256,40 *euro* apmērā. | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | | |
| 8. Cita informācija | Izdevumi tiek segti no valsts budžeta programmas 02.00.00 “Līdzekļi neparedzētiem gadījumiem”.  Regula Nr. 652/2014 paredz līdzfinansējumu saskaņā ar tās II sadaļas “”Finanšu noteikumi” nosacījumiem.  No Eiropas Savienības budžeta līdzekļiem valstij tiek pārskaitīti līdz 75 % (ņemot vērā EK noteiktos limitus par kompensējamo vienību un 2020.gada EK pieņemto budžeta piešķīrumu kompensācijām) no iztērētajiem līdzekļiem kompensāciju izmaksai dzīvnieku īpašniekiem par tām dzīvnieku infekcijas slimībām, par kurām ar EK ir saskaņotas uzraudzības un apkarošanas programmas. | | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, ZM un LAD |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs institūciju funkcijas un cilvēkresursus. |
| 3. | Cita informācija | Nav. |

Zemkopības ministrs K. Gerhards

Tora 67027620

[aija.tora@zm.gov.lv](mailto:aija.tora@zm.gov.lv)